Educació i equitat en les polítiques culturals | Interacció\nInici Apunts Educació i equitat en les polítiques culturals\nPublicat per Interacció el 19/11/2019 - 15:15 | Última modificació: 19/11/2019 - 15:17\nA mode d’introducció, el moderador ha explicat el repte al què es va haver d’enfrontar la directora d’una biblioteca pública d’una ciutat de la demarcació de Barcelona. En el municipi en qüestió hi havia una gran preocupació perquè des de l’ajuntament es van adonar hi havia ciutadans que utilitzaven l’equipament d’una forma diferent a la que se li pressuposava: algunes famílies hi deixaven els fills sense tutelar per, mentrestant, poder dur a terme altres tasques quotidianes. El context va començar a generar un seguit de tensions entre els usuaris que esperaven poder exercir l’ús tradicional que s’esperaria d’un espai com aquell i els infants i joves que ara el veien com un punt de trobada on relacionar-se, més enllà de l’escola. Per altra banda, els treballadors de l’equipament també patien el fenomen, ja que no estaven formats per gestionar aquest tipus de conflicte.\nLa primera reflexió de l’Ajuntament al respecte va ser que la responsabilitat no corresponia al propi equipament, sinó que era dels pares i mares que deixaven allà els fills sense entendre del tot la finalitat d’aquest. Davant la disjuntiva que presentava la situació, des de la biblioteca es van plantejar diversos escenaris: limitar les noves pràctiques mitjançant la redacció d’una normativa d’usos; demanar un augment de pressupost a l’ajuntament per tal d’adequar l’espai a aquestes pràctiques; que els pares dels adolescents que trencaven amb l’objectiu inicial co-financessin un nou programa d’usos, o que aquests s’impliquessin com a voluntaris per encarregar-se’n personalment.\nLa directora de l’equipament, sabent que no se li concediria un augment de pressupost, va optar per proposar el voluntariat dels progenitors, tot i que això també podia generar problemes perquè, com es comentava anteriorment, ni ella ni el personal estaven formats per desenvolupar un projecte de tal envergadura. La tria final va anar acompanyada de la següent conclusió: si es tenia en compte que la demanda d’aquestes mares, pares i nens era tan real i legítima com la dels usuaris que esperaven poder fer un ús habitual del centre, i que era imprescindible entendre i satisfer les demandes d’ambdós col·lectius, el fenomen sens dubte implicava i era responsabilitat de la biblioteca. En definitiva, fer compatible totes aquestes necessitats, adaptant-se a les noves realitats i demandes socials del municipi, també formava part de la missió intrínseca de l’equipament, ja que en qualitat d’espai de trobada, de cooperació, compartit i equitatiu no en podia ser aliè.\nAquest exemple introductori ha servit a Barbieri per posar de manifest que les biblioteques són i han de ser espais d’equitat, per bé que les dades mostren que potser no ho són tant com ens pensem: la major part dels seus usuaris compten amb estudis secundaris o universitaris, mentre que els usuaris amb estudis obligatoris són una minoria. Així mateix, aquesta desigualtat també queda reflectida en el nivell de renda, ja que la major part d’usuaris tenen un nivell socioeconòmic mitjà o elevat. Extrapolant les barreres que existeixen en l’accés a les biblioteques a la resta d’equipaments culturals, es pot arribar a la conclusió que les oportunitats educatives i socials determinen l’accés a aquests espais, de manera que la població amb un poder adquisitiu menor i un nivell acadèmic baix perd l’oportunitat no només de gaudir d’un seguit d’espais de coneixement, sinó també de gaudir de punts trobada, d’intercanvi i d’interacció amb la resta de la ciutadania.\nLes polítiques que cerquen l’equitat cultural haurien d’estar destinades, precisament, a facilitar l’accés per a tothom a aquests espais. Tanmateix, la desigualtat i l’equitat, conceptes que han estat presents al centre de les agendes públiques dels municipis en àmbits com salut o l’habitatge, no ho han sigut en la mateixa mesura en el cas de la cultura.\n“Què significa realment, però, el concepte d’equitat?” ha preguntat el docent. L’equitat no és homogeneïtat, no s’ha de fer la mateixa cultura per a tothom, ja que no tots els grups socials necessiten el mateix per a consolidar i exercir els seus drets culturals. Per contra, una mala perspectiva sobre aquest principi podria conduir a pensar que cadascú ha de fer i exercir la seva pròpia cultura, i això pot comportar una situació de segregació entre els components o membres que desenvolupen la seva pròpia cultura i la resta de col·lectiusa. Per altra banda, cal entendre que les demandes no sempre concorden amb les necessitats culturals reals.\n“L’equitat no és el mateix que homogeneïtat. Consisteix en treballar per a fer intervencions diferents, adaptades a la ciutadania, a partir de les seves necessitats específiques.”\nUn cop aclarit què significa equitat, és important visualitzar com aplicar-la respecte els factors –ja esmentats anteriorment- que generen desigualtats com, per exemple, la classe social, el territori i zona de residència, el gènere...\nEn aquest sentit, Barbieri ha apuntat que, des de la seva perspectiva, l’eina clau per a encarar el repte de l’equitat -i així corregir les desigualtats generades per aquest conjunt de factors- hauria de ser la transversalitat entre educació i cultura. Tot i això cal treballar profundament la qüestió, ja que sovint la seva combinació és entesa com el simple fet de portar l’art a l’escola o el de portar els alumnes als equipaments culturals, i el que caldria és entendre’ls com un binomi que s’hauria de situar al centre de les polítiques culturals. Per a tal fi és necessari codissenyar estratègies, generar vincles i comunitat entre els dos sectors, i trencar poc a poc les inèrcies institucionals i les jerarquies preestablertes, perquè administrativament són mons molt separats i reglamentats amb pocs punts de trobada.\nEn aquest punt del repte el ponent ha interpel·lat als assistents, tot preguntant si algun dels regidors o tècnics s’ha vist obligat a treballar la qüestió de les necessitats culturals específiques a nivell municipal. D’entrada, i recuperant la qüestió relativa a les biblioteques i el seu ús, els assistents han destacat que sovint no són vistes com a necessàries per a sectors poblacionals que tenen nivells acadèmics baixos, ja que les conceben com a espais on estudiar o llegir i això no els suscita cap tipus d’interès. Caldria, doncs, repensar com atraure segments poblacionals amb necessitats diferents a un espai que aparentment no satisfà les seves demandes.\nContinuant amb aquesta primera idea, s’ha posat de manifest que força treballadors culturals de l’àmbit públic comparteixen la mateixa visió pel que fa a l’estat de les polítiques culturals: en general s’ha afavorit l’accés als equipaments cultural mitjançant la seva democratització, per bé que no s’ha fomentat la necessitat o la iniciativa d’accedir-hi -tal i com postulava Xavier Fina en el passat debat “Com caldria desenvolupar les polítiques culturals. La governança en les polítiques públiques”: “la democratització cultural ha fracassat” i ha quedat palès que les eines que s’han utilitzat fins a la data resulten obsoletes. En definitiva: la gran assignatura pendent del sector cultural és dirigir-se al “no-públic”, ja que de moment no es troben les metodologies adequades ni es gaudeix dels recursos necessaris per aprendre a fer-ho.\nSeguidament s’ha suggerit que els usos dels equipaments i dels espais públics sempre s’haurien de concebre segons les necessitats o demandes de la població, no pot ser que el seu disseny condicioni prèviament l’ús que se’n farà. En aquest sentit, la falta de previsió a l’hora de dissenyar-los pot limitar l’ús que en faci la ciutadania i això pot generar desigualtats o limitar-ne l’accés/equitat.\nSegons les dades, la major part dels usuaris d’equipaments culturals són dones. És per això que entre els assistents també s’ha assenyalat que caldria prendre consciència, però, que no poden quedar-se únicament en el rol d’usuari –precisament, essent el percentatge majoritari en aquests equipaments, caldria generar lideratges i canviar els rols per tal d’afavorir un canvi en aquesta participació cultural.\nPer últim, s’ha apuntat que l’equitat necessita de la complicitat de la gent i dels diversos agents cívics existents. Sense esperit de solidaritat és impossible assolir les fites plantejades, de manera que cal recuperar espais cooperatius tradicionals -com per exemple el de l’educació en el lleure- com a elements de generació d’inquietuds culturals i/o socials, ja que poden esdevenir el primer pas per a generar prescriptors.\nEn conclusió, en aquest repte ha quedat palès que mentre les polítiques públiques en matèria de salut, habitatge o educació han anat incorporant l’equitat com a objectiu i criteri en la seva agenda, l’equitat en la cultura, entesa com la igualtat d’oportunitat de tota la ciutadania per a exercir els seus drets culturals, no sol ser una qüestió que aparegui explícitament en les polítiques culturals dels ajuntaments. Per tal de revertir aquesta situació, és necessari codissenyar estratègies entre el món cultural i l’educatiu i situar el binomi al centre de les polítiques culturals.


Forum 2004 - Documents: Cap a un altre món possible: com regular democràticament els mercats financers?\nContinguts > Festival Mundial de la Joventut > Cap a un altre món possible: com regular democràticament els mercats financers?\nCap a un altre món possible: com regular democràticament els mercats financers?\nAquest acte organitzat per la Consulta Justícia Global ha debatut com, mitjançant la regulació, els països més desafavorits podrien treure partit dels fluxos econòmics per al seu desenvolupament.\nL’expert de la Comissió Econòmica per a l’Amèrica Llatina i el Carib (CEPAL), Daniel Titelman, ha explicat que els països en desenvolupament, històricament dependents del finançament dels països rics, a partir dels anys 90 van créixer gràcies a l’entrada de nous agents inversors com ara els fons de pensions i van esdevenir, així, economies emergents. La inversió d’aquests recursos d’estalvi en les economies d’aquests països va fer créixer el seu desenvolupament de forma notable. Ara bé, com Titelman ha il·lustrat, el problema és la volatilitat dels mercats financers, que oscil·len en funció de factors múltiples i de les decisions —sovint poc fonamentades— dels inversors.\nEls països pobres depenen fonamentalment d’aquestes inversions per a poder desenvolupar-se, i és per això que cal crear unes institucions que regulin els mercats financers i ajudin, així, a estabilitzar les inversions. D’alguna manera, es tracta de governar, mitjançant institucions democràtiques, la globalització econòmica. Aquesta regulació s’hauria de fer tant en l’àmbit global com en el regional i el nacional. En conclusió, cal regular l’economia, procurant que els fluxos de capital segueixin arribant als països en desenvolupament, i que aquestes inversions siguin més estables perquè afavoreixin realment el seu desenvolupament.\nPrecisament, a la xerrada també s’ha abordat la necessària implantació de la Taxa sobre les transaccions de canvi (TTC) —també coneguda com a taxa Tobin— per a lluitar contra l’especulació financera i redistribuir la riquesa al món. Es tracta d’un impost que gravaria els moviments de capital a curt termini, és a dir, aquells que són clarament especulatius. La taxa Tobin és una de les propostes més concretes fetes pels moviment socials per a recuperar el control democràtic dels mercats financers internacionals. Per explicar-ho, la sessió ha comptat amb la presència de la responsable de relacions internacionals de l’Associació per a la taxació de les transaccions per l’ajuda al ciutadà (ATTAC), Anna Maria Garriga.\n“L’economia és per prendre-se-la seriosament, no pas pel joc i per a l’enriquiment d’uns quants especuladors. Qui vulgui jugar, com en un casino, haurà de pagar”. Aquesta és l’efectiva comparació que Anna Maria Garriga ha utilitzat per a justificar la imposició d’aquesta taxa del 0,1% sobre les transaccions de canvi. El principal motiu de resistència que troba l’aplicació de la taxa Tobin per part del món financer és que l’impost eliminaria el secret bancari i deixaria al descobert molts paradisos fiscals.\nAl seu torn, el director de la Consulta Justícia Global, Antoni Comín, ha sistematitzat alguns dels conceptes exposats pels seus companys de taula. Gràcies a les tecnologies de la informació i la comunicació, a partir dels anys 90 s’ha creat una xarxa financera global. Així doncs, “de tots els mercats, el que està més globalitzat és el financer”, ha assegurat el director de la Consulta Justícia Global. Aquest mercat financer global es caracteritza, com hem dit, per una enorme interconnexió i per una gran complexitat que fa que només els experts puguin treure’n profit. Així mateix, durant les últimes dècades s’ha donat un increment desorbitat de la circulació d’aquests capitals financers. A banda, aquesta circulació de capitals és completament lliure, desregulada i molts cops incoherent.\nComín ha explicat que, al capdavall, la taxa Tobin no suposaria res més que pagar un preu molt baix per un bé públic que no té preu: l’estabilitat. No pot ser que el comportament inestable dels mercats financers determini el desenvolupament dels països d’economies emergents. Han d’existir sistemes democràtics de regulació i institucions multilaterals que els controlin. Per tant, el repte és fer que els mercats financers no només maximitzin la rendibilitat dels inversors, sinó que tinguin com a prioritat assegurar el progrés econòmic dels països que ho necessiten.


kika's log: stardate: contrastos\nfa uns anys vaig fer un viatge a mèxic. havia d’anar a un congrés, per feina. hi vaig anar uns dies abans i vaig aprofitar per visitar a uns amics.\nvivien a la capital, en un barri molt humil, en una casa molt humil. ens van rebre amb una gran generositat. van insistir en que ens quedéssim a casa seva, i ens van fer tot tipus d’obsequis. de fet al marxar vaig saber que havien pintat la casa en preparació per la nostra visita, i ens havien ofert la seva habitació mentre aquells dies ells dormien a terra.\ndurant aquells dies es van desviure per ensenyar-nos tots els racons de la ciutat, que n’hi ha molts. ens van portar a teotiuacan, l’esplanada de les piràmides, lloc obligat pels turistes.\ni també van insistir en portar-nos a visitar alguns llogarrets fora de la ciutat. poblets que ells coneixen i que els agradaven. poblets petits, gens turístics i molt molt pobres. normalment amb esglésies més grans i ben construïdes que cap altra casa del poble.\nen un d’aquests pobles vam anar a visitar uns parents seus. vivien en una casa que era més aviat una xabola. el terra era de terra: no estava ni enrajolat. la senyora ens va rebre amb molta alegria i també ens va obsequiar amb menjars d’allà. ens va explicar que en aquell poble tothom vivia del treball que donava una fàbrica de maons que hi havia allí a prop. el seu marit també hi treballava, i que encara que bevia molt, de cada setmanada aconseguia portar-ne una part a casa, i menjar no els faltava. els seus fills havien marxat tots a viure fora, la majoria als estats units.\ndesprés vaig anar cap al congrés. tots els assistents estàvem en un hotel fantàstic, dels millors que he estat mai. els dinars ens els servien un exèrcit de cambrers tots mudats i amb guants blancs. pels sopars ens venien a buscar uns autobusos i amb policies d’escorta ens portaven als llocs més insospitats: a la residència del president, a la seu del ministeri de finances, ...\nel dia del sopar a la casa del president vam ser doblement amenitzats. per una banda, el parlament del president lloant la gran prosperitat de mèxic, gràcies al seu bon fer, mesurada en els quilòmetres de clavegueram que havia fet construir. per altra banda, hi havien uns mariatxis que anaven de taula en taula, i quan van arribar on era jo em van cantar ‘las manyanitas’ perquè justament era el dia del meu aniversari, i algú els ho havia dit.\nun altre dia vaig anar amb uns amics a visitar al ministre de finances a casa seva, ja que era amic d’un de la colla. vivia en un dels barris més rics de la ciutat. en una casa que més aviat semblava una fortalesa. de fet totes les cases d’aquell barri tenien unes parets altíssimes i unes portes amb tot tipus de mesures de seguretat. els carrers d’aquell barri estaven plens de gent, de paradetes, de pobres que demanaven caritat, de nens mal vestits i bruts que demanaven diners als turistes.\nla gent d’allí deu estar acostumada a viure en mig d’aquests contrastos, però jo avui estic encara tan impactada com durant aquells dies, i encara no entenc com s’hi pot viure.\nun detall més: el govern mexicà es va fer càrrec de totes les despeses dels participants del congrés. això és una pràctica que només he vist en països relativament pobres. normalment als països més desenvolupats cadascú s’ha de pagar les seves despeses, i a més et fan pagar una ‘matrícula’ per assistir al congrés. això tampoc ho entenc.\nPublicat per kika a 9:44 p. m.\nHi ha coses que no s'entenen, és com als restaurants, fins ara, per faltat que s'anés, en la nostra societat, demanar el menjar sobrer o prendre la mitja ampolla de vi que quedava, era molt mal vist. Encanvi hi ha països on això és lògic i normal.\nde febrer 26, 2009 9:12 a. m.\nsi, és clar. però el fet de que gent amb condicions de vida tant diferents, s'acostumin a viure junts... jo no sé si podria.\nuna de les critiques que es fa als estats units és que en cada ciutat hi ha barris de blancs i hi ha barris de negres. i la diferència no és només el color. si ets blanc més val que no entris a un barri de negres. i si ho fas et dones compte de seguida perquè.\nels barris de blancs són nets, rics, segurs. els barris de negres són bruts, destruits, perillosos.\nen un sentit és molt més fàcil viure-hi.\nen un altre sentit és bàsicament igual.\nperò no t'has d'enfrontar contínuament en problemes de consciència.\nde febrer 26, 2009 11:30 p. m.


per administració el 20-07-01\nFa poc els nostres vestits quirúrgics són de venda calenta. Els nostres vestits quirúrgics es venen a molts països del món. Els clients estan molt satisfets amb la nostra qualitat del producte i amb el servei del nostre equip de vendes. Esterilització: aplicacions estèrils: es pot utilitzar per a operacions quirúrgiques i de tractament.\nVestit d’aïllament de notícies\nFa poc els nostres vestits d’aïllament d’un sol ús es venen en calent. Els nostres vestits d’aïllament es venen a molts països del món. Els clients estan molt satisfets amb la nostra qualitat del producte i amb el servei del nostre equip de vendes. Producte: Vestit d’aïllament d’un sol ús Estil A: Material / Contingut: 100% polipropilè no teixit ...\nRecentment, la nostra roba de protecció d’un sol ús és de venda calenta. Els nostres vestits de protecció es venen a molts països com el Regne Unit, Japó, Canadà, Malàisia, etc. Els clients estan molt satisfets amb la nostra qualitat del producte i el servei del nostre equip de vendes. ...\nAbatibles d'un sol ús\nRecentment els nostres davantals d’un sol ús són de venda calenta. Vam subministrar a clients de tot el món. Els clients estan molt satisfets amb la nostra qualitat del producte i amb el servei del nostre equip de vendes. El nostre davantal d'un sol ús té uns caràcters: 1) anti-aigua, anti-petroli, anti-pols, un ús extensiu en els diversos camps ...\nper administració el 27-05-20\nEl nostre casset de prova IgM / IgG és de venda calenta. Vam subministrar a clients de tot el món. Els clients estan molt satisfets amb la nostra qualitat del producte i amb el servei del nostre equip de vendes. La nostra fàbrica té una gran força tècnica. Malalties de Coronavirus 2019 (COVID-19) IgM / IgG Antibody Test és un ràpid, qualificat ...\nRecentment, la nostra fàbrica va vendre escuts de cara de 800.000 peces al nostre client japonès. El client està molt satisfet amb la qualitat del nostre producte i el servei. La nostra protecció facial té caràcters a continuació: 1. Aquest producte utilitza PET d'alt transparent per a l'aïllament i protecció de la cara. 2. El producte és lleuger a ...\nDavantal Hdpe a prova d'aigua, Vestits de protecció, Roba de protecció, Roba mèdica d’un sol ús, Escut de rostre per a mascotes a prova de pols, Davantal de prova d'aigua,


La Fira Destaca en Ruta Vinaròs promourà la transferència de coneixement i la innovació\nDurant dos dies Destaca en Ruta Vinaròs oferirà un programa d'activitats relacionades amb el sector de la innovació. Des de visites concertades dels centres educatius de Vinaròs fins a taules de treball i conferències, passant per una zona de networking, prèvia inscripció, per a professionals, investigadors i empresaris on podran generar oportunitats de cooperació empresarial.\nDurant el matí del divendres 29 s'espera la visita dels centres educatius de Vinaròs i altres localitats veïnes. L'alumnat de 6è de primària d'aquests centres escolars, coneixeran durant la seua visita a la zona de divulgació científica diferents experiments químics, aprendran sobre robòtica, descobriran energies alternatives i comprovaran de primera mà la realitat virtual.\nA més, el divendres a la vesprada i el matí del dissabte tindran lloc quatre taules de treball on grups de recerca, empreses i entitats dialogaran amb el objectiu de promoure la transferència de coneixement i publicar un informe on s'identifiquen els temes més sensibles i que requereixen un major esforç per part dels agents implicats en la innovació de les comarques del nord de la província de Castelló, amb la finalitat de trobar noves solucions.\nEls títols d'aquestes taules de treball sobre les quals es dialogarà són: «Agricultura i pesca. Denominacions d'origen i marques regionals», «Indústria, energia i medi ambient», «Turisme integral i turisme gastronòmic» i «Infraestructures: hospital, polígons i transport».\nLes conclusions d'aquestes taules es presentaren el dissabte 30 de setembre a la vesprada en l'Informe oficial Destaca Vinaròs 2017.


Notícies - CDC va cobrar comissions per obres com el PAV3, segons el jutge del 'cas Palau'\nCDC va cobrar comissions per obres com el PAV3, segons el jutge del 'cas Palau'\nL'alcaldessa nega que l'Ajuntament tingui cap vinculació amb el 'cas Palau' (20/jul/12)\nEl 'cas Palau' torna a esquitxar l'adjudicació de les obres del PAV3 (19/jul/12)\nEl PAV3 de la Rambla del Celler\nel 16/jul/13 Josep Gimeno Política PDF\nEl jutge instructor del 'cas Palau' tanca les diligències amb la conclusió que CDC va cobrar comissions il·legals per obres públiques adjudicades a la constructora Ferrovial a través de la intervenció del president del Palau, Fèlix Millet. Entre els treballs citats pel jutge, hi ha la construcció del PAV3 a la zona de Rambla del Celler. En el seu moment, la fiscalia també va concloure que hi havia una entesa entre Ferrovial i CDC, tot i que no es podia afirmar que les adjudicacions a la companyia fossin arbitràries o irraonables.\nEl jutge assenyala que l'empresa Ferrovial va abonar a CDC comissions per adjudicació de quatre obres, entre elles, la construcció de la línia 9 del metro de Barcelona, de la Ciutat de la Justícia i del pavelló municipal a Sant Cugat.\nLa constructora abonava, segons el jutge, una comissió del 4% del cost de l'obra adjudicada, com va apuntar el fiscal, un 2,5% del qual s'assignava a CDC, i l'1,5% a Fèlix Millet i la seva mà dreta, Jordi Montull.\nLa fiscalia va concloure en el seu moment que hi havia una 'relació criminal' entre CDC i Ferrovial per calcular un percentatge de comissió de les obres adjudicades pels organismes catalans regits per la federació nacionalista. Tot i això, el fiscal remarcava que la complexitat de les adjudicacions i l'entitat empresarial requerida per fer els treballs limitaven molt els competidors per assumir-les. Per això, subratllava que no es podia afirmar que les adjudicacions fossin irregulars.\nEl jutge manté la imputació per a 17 acusats, entre ells els màxims responsables del Palau, de Ferrovial i els dirigents de CDC encausats.\nEn un comunicat, CDC ha dit que els indicis que el jutge del 'cas Palau' exposa contra la formació 'no tenen una base sòlida'. La formació ha mostrat el seu convenciment que no hi ha hagut cap irregularitat i recorda que 'així ho acredita el principal perjudicat', el Palau de la Música, en un escrit al jutge.\nTambé en un comunicat, Ferrovial ha assegurat que totes les obres que li van ser adjudicades durant l'etapa de CDC al govern van obtenir la millor puntuació i valoració econòmica. L'empresa, a banda de defensar la legalitat del patrocini amb el Palau de la Música, manifesta que mai no ha arribat a cap acord amb persones o entitats per alterar processos d'adjudicació de contractes públics.\nLa regidora Munia Fernández-Jordán deixa Ciutadans


Millo diu que la remodelació del Govern mostra la "fanatització" d'un executiu que "purga els dissidents"\nEl delegat del govern espanyol a Catalunya, Enric Millo, ha afirmat que la remodelació del Govern respon a la "deriva autoritària" d'un executiu que "s'està fanatitzant cada dia que passa i que purga els dissidents". Millo ha apuntat que, amb els canvis d'aquest divendres, "ja són quatre els membres del Govern que han estat depurats" i ha considerat que l'executiu de Puigdemont cada dia està "més sol". Sobre el requeriment de la Guàrdia Civil al TNC sobre l'acte per presentar la llei del referèndum, Millo ha replicat Junts pel Sí que "aquí ningú està actuant com una policia franquista" i que tot plegat s'emmarca en una investigació de "fets susceptibles de ser delicte".\nDes de Tarragona, on s'ha reunit amb els subdelegats del govern espanyol a les quatre demarcacions, Millo ha qualificat la situació actual de "lamentable" i ha apuntat que la Generalitat està "patint" una "deriva autoritària i antidemocràtica" que "actua deliberadament contra Catalunya i els catalans". En aquesta línia, ha afirmat que l'executiu de Puigdemont està cada vegada "més sol i dèbil" i ha dit que, "en mans dels extremistes", està "amenaçant de trencar la democràcia i la legalitat vigent".\nEl delegat del govern espanyol a Catalunya ha dit que els catalans "no es mereixen" un executiu com el de Puigdemont, que ha amenaçat, segons Millo, "entitats socials, empresaris, Mossos d'Esquadra, funcionaris, ajuntaments i els mateixos membres del Govern, purgant els dissidents". Així, Millo ha demanat que Catalunya confiï en el govern de Rajoy, que "seguirà treballant per resoldre els problemes reals dels catalans" i "garantirà la vigència de la democràcia".\nMillo ha carregat contra Junts pel Sí per les valoracions sobre el requeriment d'informació per part de la Guàrdia Civil al TNC per presentar la llei del referèndum. En referència a les declaracions del diputat Lluís Llach, que va apuntar que l'actuació el retornava als temps del franquisme, el delegat ha assegurat que això "forma part del llenguatge pervers i totalment esbiaixat d'un govern fanatitzat que tergiversa la realitat cada dia".\n"Aquí ningú està actuant com una policia franquista", ha etzibat Millo, que ha recordat que, en un estat de dret, els jutges poden requerir les informacions que considerin necessàries "per escatir fets que podrien ser susceptibles de ser delicte".\nCarta de l'Estat als secretaris municipals\nDes de Tarragona, el delegat també ha fet referència a la resposta del secretari de l'Ajuntament tarragoní a la carta que l'Estat va fer arribar als interventors municipals. Joan Anton Font va respondre que la missiva del secretari d'Estat per les Administracions Territorials s'assemblava més "a una amenaça que a una oferta col·laborativa". Millo ha negat que sigui cap mena de coacció als interventors, sinó tot el contrari: "ofereix suport i col·laboració a tots els funcionaris que estan sent amenaçats per la Generalitat", ha dit el delegat, que veu en la resposta de Font una pràctica més de "manipulació del llenguatge".


Vols barats de Pamplona a San Francisco des de 1256 € a Iberia\nVols barats EUA San Francisco Pamplona-San Francisco\nVols barats de Pamplona a San Francisco (SFO) de Pamplona a San Francisco Pamplona-San Francisco, EUA\nVols Pamplona-San Francisco\nConsulta l’oferta de vols de Pamplona a San Francisco i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Pamplona a San Francisco.\nEls preus mostrats corresponen a cerques de vols a de Pamplona a San Francisco fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


About: Cristina Villó\nCristina Villó (La Corunya, Galícia, 1818 - Madrid, 1853) fou una soprano espanyola. Filla d'un músic major de regiment, ja des de la infància mostrà extraordinària afició per l'art de la lírica. Dotada, a més, de bellíssima veu, fou admesa en el Conservatori de Madrid a pesar de no haver-hi cap plaça vacant, fent tals progressos en aquell centre, que quan només tenia divuit anys els seus professors manifestaren que ja era una artista perfecta, i ja llavors féu la seva presentació a València amb l'òpera La straniera de Bellini, sent acollida amb grans aplaudiments pel públic.\nCristina Villó (La Corunya, Galícia, 1818 - Madrid, 1853) fou una soprano espanyola. Filla d'un músic major de regiment, ja des de la infància mostrà extraordinària afició per l'art de la lírica. Dotada, a més, de bellíssima veu, fou admesa en el Conservatori de Madrid a pesar de no haver-hi cap plaça vacant, fent tals progressos en aquell centre, que quan només tenia divuit anys els seus professors manifestaren que ja era una artista perfecta, i ja llavors féu la seva presentació a València amb l'òpera La straniera de Bellini, sent acollida amb grans aplaudiments pel públic. De València passà a Saragossa i després a Màlaga, i finalment a Madrid, on el públic li va fer una entusiasta acollida. No tardà gaire a passar a Itàlia, i es diu que en escoltar-la Donizetti hagué de manifestar que mai havia escoltat una veu més bella que la d'aquella espanyola. Contractada pel Gran Teatre d'Amsterdam, el seu èxit superà al fins llavors havia assolit i era tanta la seva popularitat en aquella capital, que quan feia alguna compra cap comerciant volia cobrar-li l'import.Tornà a Itàlia, i més tard retornà a Espanya, morint prematurament quan estava en l'apogeu de la seva fama i de les seves facultats, amb només 35 anys. (ca)\nCristina Villó (La Corunya, Galícia, 1818 - Madrid, 1853) fou una soprano espanyola. Filla d'un músic major de regiment, ja des de la infància mostrà extraordinària afició per l'art de la lírica. Dotada, a més, de bellíssima veu, fou admesa en el Conservatori de Madrid a pesar de no haver-hi cap plaça vacant, fent tals progressos en aquell centre, que quan només tenia divuit anys els seus professors manifestaren que ja era una artista perfecta, i ja llavors féu la seva presentació a València amb l'òpera La straniera de Bellini, sent acollida amb grans aplaudiments pel públic. (ca)\nCristina Villó (ca)


Complements tèxtils de qualitat ROS\nConeix les qualitats de la col·lecció tèxtil MOOD. Darrere del disseny, hi ha unes qualitats que t'encantarà conèixer. ROS cuida cada un dels detalls i la qualitat del teixit encara més.\nTeixit 100% cotó jersey. Coneixes la sensació de les camisetes per dormir? Doncs sentiràs aquesta suavitat i comoditat amb els complements com el sac nòrdic, les baixeres i les fundes nòrdiques. Dormir com un bebè, lleugerament i còmodament.\nNo precisa planxa. És un descans! S'ha acabat planxar perquè ens quedi perfecte. No s'arruga i a més, és molt fàcil de netejar.\nTranspirable: les teles de cotó, per la seva procedència natural, permeten que l'aire flueixi lliurement. Els nostres complements tèxtils absorbeixen la suor i permeten que la pell respiri.\nTermo regulable: El teixit utilitzat permet una ventilació apropiada i equilibra els canvis de temperatura de la pell en les diverses estacions de l'any. Una passada!\nFabricats a Espanya: Tota la línia de fabricació és d'àmbit nacional, d'aquesta manera, reduïm la petjada de carbó i apostem pel desenvolupament de proximitat.\nCertificat OEKO TEX: Tots els teixits i processos disposen de l'estricta certificació OEKO-TEX, la garantia que estan lliures de substàncies nocives i són totalment segures en contacte amb la pell.\nI ara et preguntaràs: Entre quins acabats de la nova col·lecció tèxtil MOOD podré escollir?\nLes possibilitats són moltes i les combinacions infinites. T'invitem a descobrir-les. Quines t'han robat el cor? El llis blanc, llis aigua, llis linen, malva, ocre, dots blanc, caliza, combi, lines blanc, caliza, paint gris, origami blanc o el zig marró? I encara n'hi ha més!\nCombina models i el resultat serà sensacional. Mai t'imaginaries que combinar ralles i zig zag podria quedar així. Com a mostra, un botó. Quan les vegis, al·lucinaràs. I els teus compis encara més.\n¿Busques més una funda nòrdica o un sac ajustable? Informa't a una botiga distribuïdora de les diverses mides de la col·lecció. També trobaràs la baixera amb elàstic en diversos colors llisos. Fes que quan obris el llit per anar a dormir, sigui màgia de #lavieenROS. I per dormir a l'hivern, un nòrdic Aloe Vera o un nòrdic de plumó NEO, disponible també a la teva botiga més propera.\nI dels coixins decoratius combina llisos, estampats i amb frases inspiradores que t'identifiquen i reflecteixen la teva forma de ser.\nI formes diferents: quadrats de 45x45, rectangulars de 65x35, rodons o triangles de diàmetre de 40 amb costura zig-zag. T'imaginaves totes aquestes possibilitats? Únic i exclusiu ho serà, ho garantim.\nI què més trobaràs a la teva col·lecció tèxtil? Una bossa per guardar les teves coses, un puff cònic, un coixí per banc i alfombres per acabar de decorar la teva habitació.\nAmb la col·lecció tèxtil MOOD de La vie en ROS ho tens tot. Vesteix de dalt a baix la teva habitació amb el mateix segell d'identitat. Apropa't a la teva botiga distribuïdora més propera. Si no pots esperar, inspira't a la nostra web on podràs veure moltes combinacions. ROS a la vanguardia del disseny i de la qualitat en mobles, ara també en tèxtil.


Mirada crítica: Protesta a Esparreguera contra l’externalització de la gestió de la residència Can Comelles\nProtesta a Esparreguera contra l’externalització de la gestió de la residència Can Comelles\nEl comitè d'empresa afirma que la maniobra suposaria subrogar el 20% de l'actual plantilla del consistori\n14.03.2017 - 18:03\nL’ajuntament d’Esparreguera pretén externalitzar la gestió de la residència Can Comelles, cosa que suposaria, al mateix temps, subrogar els seus 46 treballadors i treballadores. Si això tira endavant la plantilla municipal es reduiria en un 20%, segons expliquen fonts de la UGT de Catalunya.\nEl comitè unitari de treballadors de l’Ajuntament d’Esparreguera, format per CCOO, UGT de Catalunya i el SPPM-Cat han convocat per dimecres, 15 de març, una concentració a la plaça de l’Ajuntament a les 18 hores, mitja hora abans de la celebració del Ple Municipal.\nEls treballadors municipals protesten per la intenció expressada per l’ajuntament d’exterioritzar la gestió de l’equipament a través d’una encomana, consistent a mantenir la titularitat de l’equipament tot i exterioritzar la gestió a una empresa externa. La societat que rebria l’encàrrec seria Sumar Empresa d’Acció Social, SL.\nL’externalització, segons els treballadors, implicarà la subrogació dels 46 treballadors que actualment s’encarreguen del servei en la residència. La xifra equival al 20% de la plantilla municipal.\nSegons la UGT la concentració s’ha convocat davant la negativa per part municipal de donar la paraula als treballadors en el ple municipal. Per tant, exposaran les seves posicions des de l’exterior, de viva veu i amb un megàfon.\nPer al comitè l’externalització del servei respon a un interès polític que amaga la incapacitat de l’equip de govern, amb alcalde del PSC, per a gestionar un servei que, ara com ara, s’està oferint de manera eficient amb recursos propis. Tant l’assemblea de treballadors com el comitè ja han demanat l’Ajuntament en les darreres setmanes que abandoni el seu propòsit sense perjudici de què es puguin valorar amb la representació dels treballadors altres possibles fórmules per optimitzar el servei, sense que cap d’elles suposi la pèrdua de la condició de treballador de l’Ajuntament d’Espareguera per part de cap de les empleades i empleats.


Les imatges del Samsung Galaxy S10+ mostren quatre càmeres posteriors, sis en total - Pestanyes Mòbils\nLes imatges del Samsung Galaxy S10+ mostren quatre càmeres posteriors, sis en total\nEl Samsung Galaxy S10+ es podria llançar amb quatre càmeres posteriors apilades horitzontalment, a més de les càmeres frontals dobles dins del forat de la pantalla.\nSamsung Galaxy S10+ podria oferir un total de sis càmeres, amb dues al davant i quatre al darrere.\nSamsung Galaxy S10+ s'ha detectat a través de renderitzacions d'imatges de 360 graus @OnLeaks i 91 mòbils , que revelen quatre càmeres posteriors. Amb aquestes imatges, el vaixell insígnia de Samsung podria comptar amb un total de sis càmeres.\nLa sèrie Galaxy S10 comptarà amb la pantalla Infinity-O, que inclou un forat de càmera a la pantalla.\nDes de les imatges del Galaxy S10+ compartides en línia, es pot detectar una pantalla amb uns bisells mínims als costats i una barbeta petita. El forat de la càmera en forma de píndola, amb càmeres frontals dobles, és visible a la cantonada superior dreta, ja que la pantalla del dispositiu es pot veure amb vores corbes.\nA la part posterior, es pot observar un panell horitzontal a la part superior, que conté les quatre càmeres posteriors del Galaxy S10+. Els renders suggereixen sensors d'obertura àmplia a cada extrem de la configuració, mentre que les dues lents del mig podrien incloure una càmera de detecció de profunditat i una càmera de teleobjectiu.\nLa imatge mostra la variant Galaxy S10+ Ice Blue. Amb una mirada més propera, es pot notar el degradat de color als costats del telèfon, que inclou el botó d'encesa i els balancins de volum a l'esquerra, mentre que el botó dedicat Bixby es pot trobar a la dreta.\nLes imatges del Galaxy S10+ mostren línies d'antena a banda i banda de la part superior i inferior. Tot i que la part superior del dispositiu inclou una ranura per a la safata SIM, es pot detectar una entrada d'àudio de 3,5 mm, un port USB tipus C i una reixa d'altaveus a la part inferior.\nLlegeix també:Samsung Galaxy S10+ inclourà càmeres frontals dobles al forat de la pantalla\nAltres especificacions filtrades inclouen una pantalla QHD + de 6,4 polzades, que podria oferir una relació pantalla-cos de més del 90 per cent. Els rumors han indicat que el Galaxy S10+ es podria emparellar amb fins a 12 GB de RAM i fins a 1 TB d'emmagatzematge intern. Tot i que el telèfon podria executar el processador Exynos 9820 a l'Índia, s'espera que es comercialitzi als Estats Units amb Snapdragon 855, que es va llançar recentment. El vaixell insígnia de Samsung executarà OneUI, basat en Android 9 Pie.\nApple iPad Pro: 5 raons per les quals és la millor tauleta, però no per a tothom\nXiaomi Mi Band 4 vs Mi Band 3: és hora d'actualitzar?\nTwitter ara mostra subtítols automatitzats per a tuits de veu: tot el que necessiteu saber\nOnePlus oferirà un reemborsament pels seus cables USB tipus C defectuosos\nSanDisk iXpand Flash Drive promet acabar amb els problemes de memòria del vostre iPhone\nGuia de configuració contra el robatori d’Apple iPhone X: Com configurar, activar i utilitzar el Find My iPhone al vostre iPhone X (Tutorials)\nPUBG Mobile s'associa amb The Walking Dead: ara pots sobreviure als zombis amb estil\nLa sèrie OnePlus 9 limita el rendiment de l'aplicació? Això és el que ha de dir l'empresa\nLG llança els auriculars TWS Tone Free DFP8W amb cancel·lació activa del soroll\nRevisió Asus VivoBook Flip 14 (Intel): el 'portàtil quotidià' en què podeu confiar\nApple torna a tancar el 10% de les botigues nord-americanes per virus amb 14 a Florida\nGoogle Android 8.0 Oreo anunciat oficialment: aquí teniu les funcions principals\nmotoe 2a generació 4g\nels comptes de Google han oblidat la contrasenya\nquant dura una reunió de zoom gratuïta\nutilitzar el rellotge per desbloquejar l'iphone\nquè li passa a instagram


21, 23 i 25 de febrer: Afectacions al trànsit i al recorregut de l'autobús amb motiu dels actes de Carnaval - La Canonja\nNotícies / 21, 23 i 25 de febrer: Afectacions al trànsit i al recorregut de l'autobús amb motiu dels actes de Carnaval\nAfectacions al trànsit i al recorregut de l’autobús amb motiu dels actes de Carnaval:\nDivendres 21 de febrer: A les 15 h, aproximadament, l’alumnat de l’Escola de la Canonja sortirà amb la seva particular rua que passarà per les avingudes M. Carrasco i Formiguera i Collblanc.\nEls autobusos de les línies 3 i 30 de l’EMT faran terminal a la parada Topromi.\nDiumenge 23 de febrer: Tindrà lloc la Magnífica Rua de Carnaval de la Canonja. El seu recorregut afectarà al trànsit i estacionament d'alguns carrers del municipi com l’avinguda de la Florida, carrers Raval, Masricart, Garrigues, Alcalde M. Fonts i Ciurana i avingudes M. Carrasco i Formiguera i Collblanc.\nL'autobús de la línia 3 veurà afectat el seu itinerari i, aproximadament, des de les 15 h fins a les 17.30 h, l'única parada que l'autobús realitzarà dins el poble serà a l'avinguda M. Carrasco i Formiguera davant del Camp de Futbol municipal. A partir de les 17.30 h, farà terminal a la parada de Topromi, ja que la Rua passarà per la rotonda del Camp de Futbol.\nDimarts 25 de febrer: A partir de les 17.30 h, amb motiu de la lectura del Testament de Sa Majestat Carnestoltes i del seguici mortuori que sortirà del Castell de Masricart fins a l’escola, es tallarà la circulació de vehicles a la plaça del Castell.\nL’itinerari de les línies 3 i 30 de l’EMT es veurà afectat: Direcció Sector Nord, l’autobús pujarà pels carrers Escultor Martorell i Alcalde M. Fonts i Ciurana, es pot produir alguna retenció puntual en el moment que la processó funerària passi per l’avinguda M. Carrasco i Formiguera. Direcció Tarragona, l’autobús haurà de fer el recorregut alternatiu per l’avinguda de la Pineda, carrers Masricart i de les Garrigues i avinguda Collblanc.\nRecorregut alternatiu de l'autobús: DIVENDRES 21 DE FEBRER Recorregut alternatiu de l'autobús: DIUMENGE 23 DE FEBRER Recorregut alternatiu de l'autobús: DIMARTS 25 DE FEBRER


elViatger.com - Blog de fotografia de viatge d'Isma Monfort\nViatjar ens obra la ment, viatjar en solitari encara més\nSi mai has pogut fer un viatge d’alguns mesos Plataforma de negociación de ETFs en Argentina de durada segurament ja saps de què parlo. Viatges normalment fets des de la curiositat i les ganes d’aprendre. Molts també et diran que sortir a veure món pot ser addictiu. Potser els viatges llargs i en solitari no són per tothom, però és que alguns necessitem el nostre temps per absorbir el que ens envolta.\nTambé la fotografia de viatge requereix el seu temps. Hi ha coses que no es poden fer de pressa, cal tenir paciència per trobar la llum adequada, el moment oportú. Cal temps per conèixer el lloc i poder transmetre amb les fotografies mejor indicador de opciones binarias quelcom més que una imatge. Si les fotos turístiques ens diuen “he estat aquí, mira”, la fotografia de viatge ens diu coses com “hi ha un lloc al món on…“.\nLa primera visita a elViatger.com?\n–Com viatjar sol i fracassar en l’intent. Si t’espanta fer un viatge en solitari per que creus que significa passar moltes estones de solitud, veuràs que sovint acaba sent tot el contrari.\n–Millora la teva fotografia de viatge. A tu també t’agrada fer fotos mentre viatges? Tenint presents alguns consells tornaràs amb les millors imatges possibles mejores indicadores para opciones binarias per recordar l’experiència viscuda.\n–Tres normes per no ser un ‘guiri’. És molt complicat no fer ‘el turista’ quan viatgem, però sempre hi ha maneres de minimitzar-ho i no són precisament complicades. La 1a norma, aprèn a dir ‘hola’ i ‘gràcies’ en l’idioma local.\n–Com poder fer grans viatges per menys de 1000€. Sí, és possible. Evidentment no són viatges a hotels de cinc estrelles, però tenen tots els números per a convertir-se en experiències fantàstiques i úniques per a tota la vida.\nO, si ho prefereixes, entra directament al blog.\nelViatger.com | Isma Monfort Vialcanet | imonort[@]vialcanet.com


Al voltant de 200 bombers es manifesten per demanar millores salarials - À Punt\nAl voltant de 200 bombers es manifesten per demanar millores salarials\nEl col·lectiu ha anunciat que la vaga serà indefinida fins que no arriben a un acord amb el govern.\nEls bombers forestals han participat en la manifestació davant de l’Agència Valenciana de Seguretat i Resposta a les Emergències.\n14 de setembre 2018 - 14:20\nL’acord salarial entre Tragsa i el govern autonòmic ha sigut un dels principals desencadenants de la vaga que aquest divendres han iniciat els bombers forestals de la Generalitat. Al voltant de 200 professionals han participat aquest matí en la manifestació convocada pels sindicats davant de l’Agència Valenciana de Seguretat i Resposta a les Emergències.\nLa vaga serà indefinida fins que la ministra d’Hisenda, María Jesús Montero, “done autorització per al cobrament” ja que de moment no ha autoritzat per al cobrament de l’augment salarial que tenen signat amb la empresa Tragsa i amb el govern.\nEl portaveu de CCOO a la Comunitat Valenciana, Donís Montesinos, ha explicat que volen reclamar que el ministeri desbloquege la partida pressupostària que tenen assignada per a poder “fer l’adequació salarial a les noves funcions que ja estem fent els bombers”.\nEl delegat sindical de SPPLB, Mario Gastón, ha remarcat que les protestes es deuen al fet que tenen un acord signat en què “es recull un augment salarial per les funcions noves a realitzar i una segona activitat”, que “en principi havia d’haver estat ja signat" per gaudir dels seus avanços però “la nova ministra es va negar en bloc a donar continuïtat, i l’ha deixat suspés a l’espera que el Consell decidisca aprovar-lo”.\nEls bombers han dit que compliran el 50 per cent dels serveis mínims que s'han establit, ja que la Comunitat Valenciana continua en alerta 1 per risc d'incendis.


Inca consolidarà el mur de contenció que separa el carrer Marjades i el Parc del Serral de les Monges - Fora Vila\nUn nou pont sobre el torrent del camí de Cavalleria, a Es Mercadal\nL’Ajuntament d’Inca durà a terme un projecte per consolidar el mur de contenció situat entre el carrer Marjades i el Parc del Serral de les Monges d’Inca, el que suposarà una inversió d’uns 94.000 euros.\nA causa de l’acumulació d’aigua en aquesta zona i la detecció d’algunes esquerdes, l’Ajuntament ha considerat necessari reforçar el mur de contenció que resol la diferència de cota existent entre el carrer Marjades i el parc, que passa de zero a quasi quatre metres de desnivell en menys de 50 metres.\nLa finalitat d’aquestes obres és assegurar el mur de contenció del vial i evitar que les filtracions d’aigua puguin fer malbé la paret i, en aquest sentit, s’ha prioritzat la facilitat del projecte i la rapidesa d’execució.\nD’altra banda, el projecte també preveu l’execució de les tasques de reparació del carrer i la voravia, així com la restauració de la barana metàl·lica. Des de l’Ajuntament d’Inca preveuen licitar les obres en les pròximes setmanes i calculen que el termini previst d’execució de les obres serà de dos mesos.\nEl pressupost aproximat que l’Ajuntament d’Inca destinarà a la realització d’aquest projecte és de 94.029,94 euros, els quals provenen de la primera incorporació del romanent aprovat el passat mes de novembre durant la sessió plenària.


El Banc de Sang busca donants abans de Setmana Santa | Blanesaldia\nEl Banc de Sang busca donants abans de Setmana Santa\nPublicat el 16 de març, 2016 - 11:25 CET\nEl Banc de Sang espera que durant els propers dies totes les lliteres de les unitats mòbils i dels hospitals on s’hi pot donar sang estiguin plenes de donants. L’objectiu és omplir les neveres per poder fer front a la demanda que hi haurà durant la Setmana Santa, una època en què les donacions baixen habitualment al voltant d’un 20%.\nAvui hi ha sang a Catalunya per als propers 10 dies, un nivell que es considera normal, però com que la sang caduca és important que les donacions siguin constants tots els dies de l’any.\nCada dia calen 1.000 donacions per atendre les necessitats dels malalts ingressats a clíniques i hospitals, també durant Setmana Santa.\nCom estan les reserves?\nNecessitem assegurar-nos que durant els propers dies incrementem les reserves de sang, perquè si no ens podem trobar sense prou sang per Setmana Santa. Hem de fer rebost i necessitaríem tenir a les neveres del Banc de Sang unes 11.000 bosses. Ara en tenim 9.500.\nEstem en fase d’alarma o crida?\nNo estem en fase d’alarma, perquè avui hi ha sang per a 10 dies, però sí que estem activant mesures per reforçar les donacions durant les properes setmanes i assegurar-nos que per Setmana Santa hi ha prou sang per fer front a les necessitats dels malats.\nCom ens està afectant la grip?\nLes dues darreres setmanes estem notant com baixen les donacions. Molts donants ens diuen que estan engripats i això els impedeix donar fins 15 dies després d’haver-se curat. A més, la grip també té efectes col·laterals, ja que si un familiar està malalt possiblement no aniràs a donar sang perquè estaràs preocupat en cuidar-lo.\nLa sang i els accidents\nEl 30% de les donacions es fa servir per a accidents, com els de trànsit. Per això és important tenir reserves suficients en períodes com Setmana Santa.\nEl Banc de Sang i Teixits organitza divendres 18 de març de 10 a 14 i de 16 a 21 hores, una campanya especial de donació de sang a La Biblioteca Comarcal de Blanes. L’objectiu és remuntar les donacions de sang per assegurar-se que per Setmana Santa hi haurà sang suficient.\n– Ser major d’edat\n– Pesar 50 quilos o més\n– En cas de ser dona, no estar embarassada\nEl transport urbà de Blanes experimentarà diverses millores abans de Setmana Santa\nLa Selva tiene casi 12.400 personas en busca de un empleo\nCap de setmana amb les Jornades de Cúllar a Lloret de Mar\n← El ple de Blanes aprova les dedicacions i indemnitzacions dels regidors arran del nou cartipàs Els Mossos d’Esquadra detenen un home que venia heroïna a Blanes →


Base sense altura, por Daniel Fernández\nQuan es publiqui aquest article és possible –de fet, ho han anunciat formalment– que s’estiguin produint les assemblees locals de la Candidatura d’Unitat Popular (més coneguda com a CUP) per consultar les bases si presenten o no una esmena a la totalitat al projecte de pressupostos del Govern d’Aragonès. Demà, si res no es torça, tindrem la solució d’aquest procés assembleari que decidirà si la tramitació dels pressupostos tira endavant amb els socis independentistes que van facilitar la investidura o el Govern haurà de canviar d’interlocutors.\nLa CUP, una vegada més, al centre de l’escenari públic, assolint la millor relació possible entre nombre de vots (en les últimes eleccions al Parlament de Catalunya van quedar lleugerament per sobre dels cent vuitanta-nou mil sufragis) i repercussió política.\nJa hem vist com va el tema dels Mossos, així com també hem assistit aquesta setmana a la promesa d’Aragonès de crear una empresa energètica pública, una cosa que a priori no convencia gaires dels càrrecs ni d’ERC ni de Junts. És obvi que la CUP continua traient el màxim rèdit dels nou diputats que té. I encara que tant Salvador Illa com Jéssica Albiach han manifestat la disposició a negociar i ajudar a tramitar els pressupostos del president Aragonès, ell sembla entossudit a passar la prova del cotó fluix de la seva voluntat inequívocament independentista pactant-los amb la CUP. En fi, som aquí i seguim…\nQue la CUP es declara anticapitalista i que és hereva dels anomenats antisistema és sabut, encara que en el seu naixement tingués més a veure amb l’empremta del PSAN i d’un gresol de moviments i partits polítics d’escassa militància i propòsits de vegades fins i tot contradictoris. Insubmisos i rebels per definició, la bona notícia és que cada vegada participen amb més normalitat de les institucions, fins i tot quan s’entossudeixen en el discurs de rebuig i negació d’aquestes. Tots sobrevivim amb les nostres pròpies paradoxes a sobre, amb la qual cosa no es pot retreure res a aquesta gent que propugna la unitat i la independència dels Països Catalans (Catalunya Nord inclosa, per descomptat) però s’escarrassen per fer un referèndum d’autodeterminació a Catalunya (entengui’s la comunitat autònoma espanyola) com a primer pas imprescindible. Hom es pregunta, si tan democràtics són, per què no sotmeten a votació la independència al conjunt dels esmentats Països Catalans, però val més que parem de burxar aquesta ferida.\nLa CUP, al centre de l’escenari públic,\namb la millor relació entre vots i\nLa CUP, si no ha variat d’estratègia, propugna la sortida de la Unió Europea i l’abandonament de l’euro (o no; amb la moneda hi ha més confusió) i per descomptat deixaríem de formar part de l’OTAN. Qui? Els que fóssim que ens haguéssim independitzat. Catalans amb un Estat propi fill dels que neguen l’Estat… Però ja està bé de ressaltar les contradiccions d’una gent que és moviment i partit polític i assemblea permanent. És més, caldrà esperar a veure què en surt d’aquesta consulta a les bases aquest cap de setmana.\nI tot això ens porta al que considero evident: quanta gent decidirà sobre el nostre futur immediat? Cinquanta mil? Vint mil? Cinc mil?\nEls últims processos participatius de les bases de la CUP han estat més aviat escassos en nombre de participants, sense arribar al ridícul de les suposades eleccions al Consell per la República. Per dir-ho clar, vaja, que la base té molt poca altura. I que la discussió és tan bàsica com mancada de mires… Base sense altura.


"Iniciatives de la Societat Civil en Escenaris de Conflicte Armat" al XXXIII Curs estiu de la Unipau - Sant Cugat del Vallès - Delas\nEl dimarts 10 de juliol de 2018 continuem amb la XXXIII edició del Curs d’Estiu de la Universitat Internacional de la Pau, en el qual col·labora el Centre Delàs d’Estudis per la Pau. Sota el títol de Iniciatives de la Societat Civil en Escenaris de Conflicte Armat, aquest bloc el composen les conferències:\nA les 9:30 hores, “Protecció. Acompanyament internacional a defensors i defensores dels drets humans” a càrrec d’Alberto Guerrero, coordinador de Brigades Internacionals de Pau de Catalunya.\nA les 11:30 hores, “Iniciatives de noviolència” a càrrec de Pepe Beunza, objector de consciència, vocal del Consell Assessor de Novact-Institut Internacional per l’Acció Noviolenta.\nA les 12:30 hores, “El moviment de les Dones de Negre: Israel en el feminisme i la lluita per la pau” a càrrec de Lily Traubmann, feminista i activista per la pau.\nA la tarda, a les 16:30 hores, “L’humor i l’art en situacions de conflicte i post-conflicte” a càrrec de Koldo G. Vío Domínguez, director de teatre, educador social i clown.\nA les 17:30 hores, “Comunitats de Pau de Colòmbia” a càrrec de Danilo Rueda, coordinador nacional de la Comisión Intereclesial de Justicia y Paz.\nDia i hora: dimarts 10 de juliol de 2018 a les 9:30 hores


LA 3 NACIONS BY BWT SERÁ LA PRIMERA MARXA CICLOTURISTA EN IMPLEMENTAR ENERGÍA RENOVABLE\nAquest dilluns a la tarda s’ha celebrat a la Sala de Plens de l’Ajuntament de Puigcerdà, l’acte de presentació de la 42ª edició de la Marxa 3 Nacions by BWT, que tindrà lloc el pròxim 11 de juny amb centre neuràlgic a Puigcerdà, i on s’ha presentat una de les principals novetats d’aquesta edició: la 3 Nacions serà la primera i única marxa cicloturista en implementar energia sostenible i renovable.\nLa Marxa 3 Nacions by BWT que recorrerà com ha estat en totes les seves edicions 3 països i pujarà el port asfaltat més alt d’Europa, el Port d’Envalira, ja compta amb 1.600 ciclistes inscrits, d’un total de 2.500 inscripcions disponibles, a dos mesos de la seva celebració. Però la gran novetat d’aquesta edició és la implementació de la producció d’energia renovable durant el cap de setmana de la marxa. Com destaca Jose Antonio Hermida, organitzador de la Marxa 3 Nacions by BWT, “és un orgull poder dir que som pioners a Espanya i que en farem parlar molt ja que estem obrint un nou camí als esdeveniments esportius per seguir pensant en el mediambient en un futur. També servirà per posar La Cerdanya i Puigcerdà al mapa com a primer esdeveniment autosostenible. Som molts els que comptem amb programes de reducció de residus i conscienciació mediambiental, però hem de seguir sumant, i aquest n’és un bon exemple”, destaca Hermida,.\nRafael Reyes, Co-fundador i Conseller Delegat de Solideo, explica que la 3 Nacions i Solideo “comparteixen molts valors com la cultura de l’esforç, el creixement orgànic i l’estima i passió per la natura i l’esport”. Destaca també que “no volíem sumar amb un patrocini habitual, sinó fer un pas més enllà i aconseguir que es pogués fer una instal·lació portàtil perquè la marxa fos autosuficient energèticament”, afegeix Reyes.\nLa instal·lació fotovoltaica que s’instal·larà, comptarà amb 30 mòduls fotovoltaics de 400 WP cada un, i que s’estima produirà un consum diari de 52,42 kWh, per això s’ha dimensionat una instal·lació de 12kWp on s’obtindrà un 100% d’autoconsum amb un 4% d’energia com a excedent. “Aquest 4% d’excedent que es produirà, s’injectarà al Poliesportiu de Puigcerdà. Així, no només no s’haurà de posar l’electricitat amb l’impacte mediambiental que suposa sinó que es generarà un excedent del 4% d’energia per a aquesta instal·lació pública. Com a exemple, l’eficiència energètica que es produirà el cap de setmana de la marxa 3 Nacions by BWT, equival al consum d’un cotxe fent un trajecte de 705 quilòmetres”, detalla Rafael Reyes de Solideo.\nGràcies a aquesta unió i a la col·locació de plaques solars en la implementació de mètodes energètics, es fomenta la petjada verda per tal de reduir l’impacte mediambiental dins la 3 Nacions. I així ho destaca també Albert Piñeira, alcalde de l’Ajuntament de Puigcerdà “aquest any tindrem una 3 Nacions on van de la mà Esport i sostenibilitat, valors que tant ens encaixen. Amb aquesta nova implementació, seguim refermant la nostra voluntat i petjada en respectar el mediambient i el territori. Amb la 3 Nacions, des de Puigcerdà estem venent el nostre territori, i La Cerdanya, i que sigui la primera marxa autosuficient des del punt de vista energètic, encaixa perfectament i és una col·laboració que ens fa molta il·lusió”, destaca Piñeira.\nL’alcalde de Puigcerdà, Albert Piñeria, conclou l’acte destacant que “si el lema de l’any passat era que “La 3 Nacions aquest any val per dos”, volem que aquest any valgui per tres amb la tornada la normalitat en referència al calendari esportiu habitual”.\nLes inscripcions per la 42a edició de la Marxa 3 Nacions by BWT que se celebrarà el dissabte 11 de juny estaran disponibles fins el 6 de juny. A partir del pròxim 2 de maig, les inscripcions augmenten de preu passant dels 55 euros del preu inicial als 65 euros fins al 6 de juny o fins a esgotar totes les places disponibles.


Guia pràctica per entendre els fons Next Generation. ACCIÓ - Agència per la Competitivitat de l'Empresa\nGuia pràctica per entendre els ...\nLa Guia pràctica per entendre els fons Next Generation recull conceptes, instruments i xifres clau per entendre els nous ajuts europeus a través de preguntes freqüents.\nEls fons Next Generation (NGEU) són tan ambiciosos com complexes. El Pla de Recuperació per Europa vol reactivar l’economia després del sotrac de la pandèmia amb l’objectiu de tirar endavant projectes per impulsar la transformació digital i la transició ecològica.\nEntendre uns fons europeus que tenen un pressupost de 750.000 milions d’euros i que està format per molts components, països i objectius no és fàcil. Per facilitar l’accés i el coneixement de les convocatòries, ACCIÓ posa al teu abast la Guia pràctica per entendre els fons Next Generation.\nA través del document podràs conèixer conceptes i instruments clau que et facilitaran l’accés a les convocatòries:\nQuins són els dos instruments clau dels fons NGEU?\nCom s’estructura el Pla de Recuperació, Transformació i Resiliència (PRTR)?\nQuines són les 10 polítiques palanca dels PRTR?\nQuina tipologia de projectes són els PERTE?\nOn es poden trobar les convocatòries i com puc conèixer les que van sortint?\nQui es pot beneficiar dels Fons Europeus?\nQuin tipus de projectes poden ser elegibles?\nSi vols ordenar els conceptes i conèixer les respostes, descarrega la Guia pràctica per entendre els fons Next Generation.\nAquesta guia s’ha desenvolupat a través de l’Oficina Next Generation d’ACCIÓ, un servei que té per objectiu identificar i donar a conèixer les diferents convocatòries dels fons europeus i fomentar la participació de les empreses catalanes.\nUn document per entendre millor els fons Next Generation


VÍDEO: Les VEUS de la primera nadala de l’any – elgarrotxi.cat\nVÍDEO: Les VEUS de la primera nadala de l’any\n6 de Desembre de 2018 Redacció GARROTXA, MULTIMÈDIA 0\nMés de 150 nens i nenes participen de la cantada de nadales de VEUS 2018 que ha tingut lloc aquesta tarda al centre d’Olot.\nÉs una de les novetats del festival de grups vocals de Catalunya que ha començat aquest matí amb el taller de Ramon Escalé i que ha programat activitats fins diumenge.\nMés de 5 hores de treball intens. El Gospel Celebration de Ramon Escalé ha omplert de molt bon ambient i energia la sala el Torín d’Olot a la sessió de matí i tarda. Una cinquantena de persones han pres part del primer taller formatiu de VEUS 2018 a la primera de les propostes d’aquesta tercer edició del festival de grups vocals de Catalunya.\nEl pati de l’antic Hospital ha estat l’altre escenari a l’aire lliure d’aquest dijous a la tarda. La Coral de l’Associació de la Gent Gran s’ha encarregat de la música mentre que els Amics de les Lletres Garrotxines han posat la poesia a aquest espectacle del VEUS que aquest vespre porta Trondheim Voices a Olot. El conjunt noruec és un referent en la improvisació vocal. Des de l’any 2001 ha estat capdavanter en aquest àmbit, en el qual ha ampliat el format del concert tradicional i ha buscat a través de la música una nova interacció entre els cantants, el públic, l’entorn i les noves tecnologies que, en aquests moments, omple l’escenari del Teatre Principal.\nInfo i fotos: Festival Veus\nLes delegacions d’Oncolliga es bolquen amb La Marató de TV3


L45 – CAMINS d’ABANS : Recorreguts per gaudir i conèixer…(K01) – Recerquesmones.net\nPublicat el 9 Abril, 2020 15 Juliol, 2021 per fmones\nA l’entorn de La Cirera, on hi estem, i a molts indrets de la Baixa Segarra, ens hi trobem camins i caminets; molts van a un camp o una casa i, d’altres, tenen la finalitat de ser vies de comunicació, amb altres indrets o pobles.\nAixò comporta una xarxa de camins, molts d’ells amb un origen de segles, i que han anat perdurant amb noms que els propis habitants de l’indret han anat coneixent per el seu nom, amb el nom del lloc on anaven, o cap a fonts, rieres, ponts i altres punts d’interès comú.\nAra aquests camins poden tenir altres funcions en l’actualitat : una d’elles es la de seguretat (o fugida) davant d’inclemències del temps o d’incendis forestals a la vegada que, ser rutes per a descobrir paisatges, entorns o racons de la nostra Baixa Segarra, sense transit i tranquils per a gaudir-ne.\nTambé aquests camins ens recorden noms que han estat propis durant generacions i que els hauríem de recuperar o mantenir, (tant els noms com els recorreguts) com a elements de la historia local o comarcal; alguns d’ells al no fer-ser servir regularment, poden quedar amagats per els matolls i la vegetació…\nAl llarg d’aquests camins, i a la cruïlla dels mateixos, o prop d’alguna església o punt referencial (castells, rius, fonts…) si han anat construint cases, que amb els anys han esdevingut pobles…\nRecullo l’essència de l’entrada “Pels antics camins de Les Piles” editada el setembre del 2018, sobre la importància dels camins, la seva transcendència, el flux de gent i animals (camins ramaders), d’intercanvi de coneixement i d’informació, de comunicació…, i que transcric :\nMapa parcial de la Baixa Segarra, on es veu la proximitat entre pobles i els camins que els uneixen, com a exemple del que hem comentat…


Ripollet Ràdio | Infosport 23/06/2014 (Podcast)\nData d'emissió: 23 juny 2014 Hora d'emissió: 19:00 Programa: Infosport\nEn el darrer programa de la temporada hem comentat les novetats del Club de Futbol Ripollet de cara a la propera temporada (baixes, altes i jugadors que segueixen) i hem repassat els rivals amb què se les haurà de veure l’equip del David Ortiz. Per fer-ho hem conversat amb el nou migcampista del CF Ripollet, Gonzalo de Melo, que arriba al club després d’haver jugat a Tercera Catalana amb el Cerdanyola.\nTambé hem parlat amb l’entrenador de la Escuela Futbol Base Ripollet per comentar la decissió de la Federació Catalana de canviar l’equip al grup 6 de Tercera Catalana. Amb ell hem valorat els rivals de la propera campanya.\nA més, hem conegut l’atleta Lídia Rodríguez, que competeix a l’elit de l’atletisme català i espanyol. La ripolletenca, que milita en un equip vasc, ha estat 15ª a la Copa d’Europa de km fa unes setmanes i té la mínima per competir aquest agost a l’Europeu de Zúrich en els 10.000 metres.\nEn atletisme, també hem repassat els resultats de la Ripollet Unió Atlètica (RUA) aquest passat cap de setmana als Campionats de Catalunya en pista a l’aire lliure juvenils i júnior, on han sumat tres podis: Jasmina Martín has estat campiona dels 5.000 m. júnior i Carlos Roguera i Celia Celma, sotscampions en els 400m. i el 3.000 m., respectivament.\nA l’Entrevista de la setmana, hem tingut a l’estudi al Daniel Portillo, que juga a l’equip juvenil del FC Barcelona Alusport. Ahir mateix, l’equip va conquistar la Copa Catalana de clubs, només una setmana més tard d’assolir la Copa d’Espanya. I era el segon any que el ripolletenc aconseguia aquesta gesta amb la samarreta blaugrana. Portillo ens ha parlat de com va començar en el futbol sala, de com el viu i del futur la propera temporada, quan ha de fer el salt a categoria sènior.\nI hem tancat la temporada repassant els resultats del Club Tennis Taula Ripollet als Campionats d’Espanya de clubs, que es diputen del 21 al 29 de juny a Antequera (Málaga). L’entitat ripolletenca ja ha sumat la primera medalla en la competició de clubs aleví femenina. Lídia Rico i Mireia Peretó s’han penjat el bronze.\nAixí hem posat punt i final a la temporada, amb l’agraïment als clubs i esportistes per la seva col·laboració amb el programa dels esports de Ripollet Ràdio. Fins la propera temporada!


Trobadors Amb Turbant de PIERA, JOSEP 978-84-16987-03-0\nAquest llibre pot ser llegit com el diwan andalusí d'un poeta actual, com una antologia de versos àrabs clàssics que han perdurat en l'imaginari de la tradició posterior. És a dir,... Más información\n978-84-16987-03-0 / Edicions de 1984\nDónde encontrar "Trobadors amb turbant"\nSinopsis de: "Trobadors amb turbant"\nAquest llibre pot ser llegit com el diwan andalusí d'un poeta actual, com una antologia de versos àrabs clàssics que han perdurat en l'imaginari de la tradició posterior. És a dir, de la tradició literària que s'instal·là al país on ells visqueren i escrigueren els seus versos. Aquest llibre és també, doncs, un homenatge i un reconeixement a la perdurabilitat de la paraula poètica, en tant que la manera artística d'interpretar un món vital, desbordant la temporalitat i l'oblit implacables, fins a convertir-lo en l'evitern paisatge d'un paradís de paraules. D'un jardí llunyà que només els mots mantenen viu. D'un patrimoni de memòries que no mereixen ser esborrades. D'un calidoscopi de lluminoses meravelles renovades. De la invitació a la lectura de Josep Piera Josep Piera (Gandia, 1947) és poeta, traductor i narrador. Com a poeta, cal esmentar el llibre El somriure de l'herba (1982), el recull Dictats d'amors (1991), l'antologia Cants i encants (2004) i El temps trobat (2013). Dels seus llibres narratius citarem els de temàtica àrab o andalusina: El paradís de les paraules (1995), Seduccions de Marràqueix (1996) i El jardí llunyà (2000). Entre els premis literaris obtinguts es poden destacar el Carles Riba, el Sant Joan i el Josep Pla. És membre de l'IEC.


Castillejo: 'Després d'una victòria tan important, tot es mira amb més d'optimisme' | Llagostera - Web Oficial\nCastillejo: "Després d'una victòria tan important, tot es mira amb més d'optimisme"\nEl tècnic del Llagostera ha comparegut davant els mitjans informatius amb motiu de la prèvia del partit Recreativo - Llagostera.\nSanti Castillejo s'ha mostrat molt content de la feina feta per l'equip aquesta darrera setmana. "Després d'una victòria tan important, tot es mira amb molt més d'optimisme", ha expressat amb un somriure. "Ara creiem molt en el que fem, perquè una victòria dóna aire a l'entorn i a un mateix". A més, el tècnic del Llagostera ha fet notar la seva alegria per l'evolució dels jugadors amb molèsties durant els darrers partits.\nL'entrenador del Llagostera considera que els jugadors han de perdre el nerviosisme que suposa jugar contra un rival aparentment superior. "Espero que aquest desplaçament sigui molt diferent del de Las Palmas, perquè vam cedir massa la possessió i vam generar massa poc perill", ha afirmat Castillejo, que ha valorat que "el Recreativo és un equip que vol la pilota sempre, i hem d'aconseguir crear superioritats i tenir la pilota per tal que ells no la tinguin, ja que ells són tècnicament molt bons".\nNo espera Castillejo fer massa canvis respecte a l'alineació que va derrotar el Leganés en la darrera jornada, però valorant que el següent partit contra el Betis és només quatre dies després del de Huelva, el tècnic del Llagostera ha assegurat que "aquells que no juguin un partit, participaran en l'altre". A més, el partit d'aquest cap de setmana és a les quatre de la tarda a Andalusia, i Castillejo ha comentat entre somriures que "tots estem pendents en les nostres aplicacions mòbils per saber quin temps farà i si la temperatura serà molt alta, però novament no tenim excusa, perquè hem estat treballant la hidratació dels jugadors i tots els aspectes que suposa jugar sota tanta calor".\nSanti Castillejo ha agraït al club el fet de poder viatjar amb comoditats, ja que l'equip viatjarà a Huelva, tornarà i dimecres es desplaçarà a Sevilla a jugar el partit de Copa. "En aquest sentit, ens estan facilitant molt la feina", ha valorat el míster. L'equip viatjarà divendres de bon matí cap a Huelva, i entrenarà divendres a les 19h per preparar el partit contra el Recreativo de dissabte a les 16:00.


Iceta sobre el Pacte pel Referèndum: "Era la crònica d'una mort anunciada"\nEl primer secretari del PSC considera que la data del referèndum "marcarà que ja no hi ha marxa enrere"\nper Europa Press 07 de juny de 2017 13:17\nEl primer secretari del PSC, Miquel Iceta, ha valorat aquest dimecres la fi d'etapa del Pacte Nacional pel Referèndum i la seva conversió a plataforma de debat de partits i entitats a favor d'una consulta pactada: "Era la crònica d'una mort anunciada".\nHo ha dit en declaracions als mitjans en el Parlament Europeu, on protagonitza una visita oficial de dos dies, i després que el Pacte es reunís dimarts i defensés seguir com a plataforma de debat davant la negativa del Govern central a pactar un referèndum i davant la intenció del Govern de convocar-ho unilateralment.\nIceta ha recordat que el Pacte es va crear com a espai transversal per reclamar un referèndum pactat amb l'Estat, però, "ara que el Govern ha decidit seguir la via unilateral, és obvi que no té sentit". El líder dels socialistes catalans considera que aquests últims dies s'ha constatat que "el Govern el que volia era fer un referèndum sí o sí", però ha avisat que no tindrà validesa ni efecte polític ni reconeixement internacional.\nSobre el possible anunci del Govern de la data i la pregunta del referèndum unilateral, Iceta considera que "marcarà que ja no hi ha marxa enrere" i que serà molt difícil obrir la senda del diàleg, la negociació i el pacte.\n"Convé fer pressió per negociar, però anuncis com aquest el fan pràcticament impossible", ha lamentat Iceta, que creu que el Govern convocarà un referèndum però dubte que s'acabi celebrant perquè és il·legal.


Direcció General - Abacus Cooperativa\nYou are here: Inici > La Cooperativa > Sobre nosaltres > Direcció General Direcció General\nRendiment econòmic i rendiment social\nDes de la seva fundació, Abacus cooperativa ha mantingut la vista fixada en un repte fonamental: consolidar un model d’empresa singular, basat en el cooperativisme, que assolís l’equilibri perfecte entre rendiment econòmic i rendiment social. Tenim el convenciment que la combinació de tots dos objectius és la nostra força.\nAvui, Abacus és una realitat ben sòlida i real. En aquests últims anys, malgrat l’entorn econòmic advers, a Abacus hem estat capaços de mantenir el creixement de la nostra activitat, fet que ens ha permès obrir noves portes i consolidar el nostre lideratge.\nAbacus és membre fundador del Grup Cooperatiu Empresarial Clade, que agrupa les principals cooperatives i empreses de l’economia social catalana en un projecte comú que exemplifica el potencial de la intercooperació per consolidar l’èxit dels seus membres i impulsar la difusió d’una forma empresarial innovadora i respectuosa.\nUna empresa de distribució de béns de consum com la nostra, especialitzada en educació i cultura, també pateix els efectes d’una davallada generalitzada del consum i de la disminució de la renda mitjana disponible per les famílies i les institucions educatives. Tanmateix, hem sabut compensar aquesta situació amb mesures d’estalvi i de reducció de la despesa i amb l’esforç i la complicitat dels socis de treball.\nDes d’Abacus cooperativa, treballem també per trobar noves línies de col·laboració amb altres empreses i organitzacions, especialment amb les que compartim valors, estil i principis empresarials.\nEl nostre horitzó passa per afavorir la creativitat i per apostar per la nostra capacitat d’anticipar-nos al món canviant que ens toca viure. Això només es pot fer assumint riscos, però cal fer-ho sense exposar, ni econòmicament ni socialment, el projecte d’Abacus. I sempre al costat del soci.\nTotes aquestes dades ens permeten mantenir el lideratge a Catalunya en la distribució de llibres, en particular de literatura infantil i llibre de text. A més, també ens posicionen com el distribuïdor de referència en productes i béns educatius, un dels nostres objectius principals.\nMiquel Àngel Oliva Director General


Puigcercós a Mas respecte el pacte amb el PP: 'El que és barat per CiU pot sortir car pel país' ! directe!cat\nPolítica Última actualització Divendres, 8 de juliol de 2011 14:05 h\nPuigcercós a Mas respecte el pacte amb el PP: 'El que és barat per CiU pot sortir car pel país'\nAssegura que Convergència no ha volgut l'entesa amb ERC en els comptes de la Generalitat · Deixa la porta oberta a futurs acords\nEl president d'ERC, Joan Puigcercós, ha recordat a CiU que tenia altres opcions de pacte, tot i que també ha deixat clar que li haguessin sortit molt més cares. 'Si hi ha ha hagut acord és perquè hi ha voluntat política d'anar de la mà. Tenia possibilitat de buscar l'acord amb ERC', ha dit. En roda de premsa, Puigcercós ha opinat que l'acord amb el PPC li ha sortit 'molt barat' al Govern, fins i tot 'gratis', ja que, al seu parer, els populars no han aconseguir res en aquests comptes. Això sí, ha advertit que aquest acord portarà conseqüències negatives per a Catalunya en el futur. Malgrat tot, ha assegurat que les portes d'ERC continuen obertes per altres pactes, com el del paquet òmnibus.\n9 de juliol de 2011, 11.07 h\nEsquerra sempre serà una berruga al cul per CIU que la vol anorrear com sigui, ja s'ha vist, ERC sempre vigila i si no estes al parlament, malament


Tasta l'ETSAB — ETSAB Escola Tècnica Superior d'Arquitectura de Barcelona — UPC. Universitat Politècnica de Catalunya\n≡ Tasta l'ETSAB\nEl Programa Tasta l'ETSAB està adreçat a estudiants de batxillerat o de cicles formatius interessats en cursar el grau en estudis d'arquitectura a l'ETSA de Barcelona, i proposa la participació en els cursos regulars de la carrera durant un matí en grups reduïts i acompanyats d'una mentora de l'escola.\nLes sol·licituds s'han de tramitar a través dels propis instituts o escoles mitjançant l'enviament d'un correu adreçat a la sots-direcció de promoció dels estudis: sd.estudiantat.etsab@upc.edu En aquest correu s'han d'indicar les dades del centre, del professorat responsable de la visita i el nom i DNI de l'estudiantat que participarà en l'activitat, fins a un màxim de cinc membres.\nUs animem a participar en aquest programa per tal de conèixer l'ETSAB des de dins!!\nMentores del curs 2021/22\ni la Yolanda\nHola! Ens presentem. Nosaltres som la Clàudia, la Lydia, l’Eulàlia i la Yolanda, i som el grup de mentores del 2021/2022. Totes quatre vam començar a estudiar a l’ETSAB fa 4 anys, i enguany hem estat designades per acompanyar als nous alumnes durant el seu primer any a l’escola.\nCom hem dit, som estudiants igual que tots els que us inicieu, i hem estat en el vostre lloc no fa massa temps, per tant, coneixem de primera mà tot allò que us pot portar mal de caps. La nostra feina es acompanyar-vos en aquest procés i respondre a tots els dubtes, queixes o suggeriments que tingueu al llarg del curs.\nEns encantaria que no tinguéssiu vergonya de contactar-nos sempre que us sigui necessari i poder ajudar-vos en tot allò que necessiteu.


Com a casa, res!: MELMELADA DE PAPAIA, PINYA I TARONJA\nm'agrada molt la papaia, és molt bona per la digestio!! i la resta de fruites tambe m'encanten aixi que...mermelada llesta! petons\nLa bona pinta que té, ja ens indica lo deliciosa que ha de ser!!!\nJo vaig comprar un dia una papaia i tampoc em va agradar, al final va acabar morta d'avorriment a la nevera.\nTant de bo hagués tingut aquesta recepta!!\nA casa ens agrada la papaia al natural, però aquesta melmelada amb la pinya i la taronja ja m'ha convençut també, crec que me la puc imaginar la mar de bé.\nTeresa una combinacion de frutas fantastica y sale una mermelada genial¡¡\nAquí la papaia natural no arriba gaire bona, s'ha de menjar madura al país d'origen.\nFer-ne melmelada és una idea magnífica, combinada amb la taronja i la pinya, ha de quedar deliciosa.\nVeig que t'has atrevit amb vàries fruites en una melmelada! Que atrevida, ets una crack!\nHa de ser molt bona!\nQue bona, Teresa! Aquestes fruites que has triat m'encanten. I té molt bona pinta, aquesta melmelada. Que xula, l'etiqueta!\nCom les mermelades casolanes, no hi ha res. Segur que aquesta combinació es molt bona.\ncrec que la papaia en melmelada no la he tastada mai... aixi es que en prenc nota amb la resta de fruites sembla que ha de lligar d'allo més bé...\nUna bona combinació de fruites...segur que boníssima!!!\nM'encanta la etiqueta!!


Potries crearà una zona d’albirament d’aus al Paisatge Natural del riu Serpis – Ajuntament Potries\nL’Ajuntament de Potries ha encetat els treballs de recuperació d’uns terrenys adquirits, que antigament tenien ús agrícola, ubicats just al llit del riu Serpis, per tal de crear un espai per a l’albirament de les aus que es troben dins el declarat “paisatge natural protegit”, amb una finalitat educativa i ambiental.\nEls terrenys adquirits per l’Ajuntament de Potries en 2017, ubicats just a una zona d’embassament d’aigua al llit del riu, els popularment coneguts com “gorgs” , on per tractar-se d’un espai amb poc trànsit de persones i sense vehicles, es sol produir una concertació d’aus en descans, que facilitat el seu albirament i la seua identificació.\nL’Alcaldessa de Potries, Assumpta Domínguez, explicava que “com és ja conegut, pel desenvolupament d’altres projectes, el poble de Potries vol recuperar el riu com un espai de gaudi i d’aprenentatge per a veïnes i veïns, és tracta d’un espai amb un alt valor ambiental, motiu pel qual va ser protegit, per això des de l’Ajuntament volem contribuir a desenvolupar diferents propostes d’ús dels espais fluvials, amb finalitats educatives i socials”.\nEn aquest sentit l’actuació complementa actuacions ja engegades per entitats locals com: el Grup Excursionista la Madrilla i el Col·lectiu Nostra terra. Projectes de recuperació de les “platges” fluvials que genera el riu Serpis al seu par per Potries. “Complementem aquestes actuacions posant en valor una altra zona, que a més està pròxima a la zona arqueològica de la Campina-Catorzena, i que ens permet una ús del riu més educatiu, complementat els usos socials ja encetats pels col·lectius”, afirmava l’alcaldessa.\nA més, en aquesta zona està previst creat una zona per al cultiu de planta de bosc fluvial autòcton, per tal de poder anar recuperant aquest paisatge en les zones de ribera del poble de Potries, projecte que pretén comptar amb la col·laboració de les entitats que ja treballen sobre aquests temes: La Madrilla i Nostra Terra. A més de la implicació, si és possible, d’altres ens de la comarca que estigueren interessats.\nAquest anunci es fa quan comencen les obres de recuperació dels espais on s’ubicarà la zona d’albirament i el bosc, i just amb el llançament del programa “Un riu d’Escoles” per a 2018, que precisament pretén l’aproximació del públic escolar al riu. Domínguez exposa que: “no és casual que ho encetem en aquest moment, quan veiem que hi ha un interès significatiu de col·lectius, escola i societat civil en general d’aproximació al nostre Riu d’Alcoi, un valor natural importantíssim que existeix al nostre poble i a la nostra comarca, que manca d’un pla d’usos per part dels seus gestors com a entitat protegida de Paisatge. Un interès i estima creixents que fa necessari que ens posem a recercar localment els usos i protecció que li volem donar a un espai que forma part de la nostra idiosincràsia com a potrieres i potriers”.\n02/06/2018 /by COMUNICACIÓ\nhttp://potries.org/wp-content/uploads/2018/06/riu2.gif 281 500 COMUNICACIÓ http://potries.org/wp-content/uploads/2020/01/logo-dimension-1.png COMUNICACIÓ2018-06-02 10:31:352018-06-02 10:31:35Potries crearà una zona d’albirament d’aus al Paisatge Natural del riu Serpis\nTaller de ceràmica a Potries VISITA AL SISTEMA DE L’AIGUA DEL PROFESSOR XIAO YUN ZHENG


Arxius de Premsa i mitjans de comunicació - Pàgina 2 de 3 - Núria Pradas\nLa Pintora del barret de Palla al Històries de la Sílvia Cantos\nHe tornat a visitar a la Sílvia al seu Històries. Sempre és un plaer i un honor parlar amb aquesta lectora clarivident, amb aquesta dona agradable. Puc dir, amb aquesta amiga?\nAquesta vegada, La pintora del barret de palla ha tancat la vuitena edició del programa de ràdio de la Sílvia Cantos. Espero que hagi estat una bona cloenda.\nAquí us deixo l’entrevista:\nSomnis a mida a les notícies de RTVE\nEl passat 1 de setembre de 2017, RTVE va emetre a les notícies del migdia , un reportatge sobre Somnis a mida.\nUs en deixo el link. Trobareu el reportatge a partir del minut 20:\nSonis a mida. Reportatge.\nHistòries de Sílvia Cantos.\nSílvia Cantos m’entrevista amb motiu de la publicació de Somnis a Mida.\nAquí teniu l’àudio de l’entrevista:\nEntrevista a Veu d’Anoia. cat\nEntrevista a Núria Pradas, escriptora de literatura infantil i juvenil\nEscriure m’agrada molt, però sense llegir no podria viure”\nVaig néixer al Poble Nou de Barcelona, he viscut a Sant Feliu de Llobregat i des de fa deu anys visc a Sant Esteve Sesrovires i tinc tres fills. Mestra i filòloga de professió, des de fa vint anys escric literatura infantil i juvenil i també sóc autora dels llibres La noia de la Biblioteca i Somnis a mida. Guanyar el Premi Carlemany m’ha permès dedicar-me únicament a escriure. Estic treballant en una nova novel·la.\nÉs difícil viure de la literatura?\nMolt. I més ho era quan vaig començar fent literatura infantil i juvenil en català. El que fa avançar és tenir un públic fidel que et va seguint. Més que buscar un best-seller, el que caldria és tenir algun long-seller, un llibre que es vagi venent durant molt de temps. Puc dir que visc de la literatura infantil i juvenil, un espai on hi tinc més de cinquanta obres publicades.\nD’on sorgeix la idea d’escriure “La noia de la biblioteca”?\nQuan vaig guanyar el Premi Carlemany l’any 2012 l’editorial em va demanar un llibre per a adults. Es complien cent anys de la fundació de la Biblioteca Nacional de Catalunya i em va semblar un tema prou interessant. Estic molt contenta del resultat del llibre.\nI “Somnis a mida”?\nÉs una obra encara més personal. Vaig descobrir que la botiga Santa Eulàlia del Pla de la Boqueria té més de cent setanta anys i sempre amb la mateixa família. Varen ser molts mesos de documentació i de barrejar personatges reals amb personatges imaginaris.\n“Somnis a mida”, a més de publicar-se també en castellà, ha estat adquirida en deu països diferents.\nUn primer pas va ser traduir-la al castellà. L’editorial la va vendre a editorials de Grècia, Alemanya, Polònia, Eslovènia, Suècia, Noruega… i els propers mesos, quan la publiquin, podré veure l’acceptació internacional. L’editorial està treballant per entrar al mercat anglosaxó a partir de la Fira de Frankfurt.\nL’impuls més important li va donar guanyar el Premi Carlemany?\nSense cap dubte. Sota el mateix cel em va obrir moltes portes. És una obra a mig camí entre la literatura juvenil i la literatura adulta. L’editora de Columna -que sempre m’ha donat molt suport- em va posar al cap la idea d’escriure per a adults. No hi havia pensat mai perquè la literatura juvenil era el meu àmbit natural. Ara els alterno tots dos.\nDeixar un camp tan estable com la docència, va ser un pas molt difícil?\nEm va costar tres anys decidir-me. Feia anys que escrivia i els meus fills ja eren més grans i el fet de tenir un marit amb feina estable, em va ajudar a donar el pas. Professionalitzar-te et permet dedicar tot el temps a la literatura, documentar-te i fer promoció dels llibres.\nTé lectors que han començat amb les seves obres infantils i ara li llegeixen les obres per a adults?\nM’han escrit lectors de La noia de la biblioteca o de Somnis a mida que em diuen que ja em llegien de molt joves. Quan fa vint anys que escrius, és fàcil que et passi això.\nCom s’escriu a Sant Esteve Sesrovires, entre vinyes i al peu de Montserrat?\nMolt i molt bé i molt tranquil·la. La meva peripècia vital m’ha anat allunyant del brogit de viure a Barcelona. Del Poble Nou a Barcelona m’hi va portar la feina, ja que era mestra a Sant Feliu i tenia dos fills petits. Després de divorciar-me vaig conèixer al meu actual marit que treballa a Sant Esteve i això m’ha portat a aquest municipi a cavall del Baix Llobregat, el Penedès i l’Anoia…i és on ha nascut la meva filla petita.\nLa nova novel·la que escriu també és de caire històric?\nEstà ambientada en la Segona Guerra Mundial amb personatges històrics i altres que podrien haver existit. La novel·la històrica és un àmbit on em sento molt còmoda.\nContinua escrivint literatura juvenil?\nA finals de l’any passat va sortir La filla de l’argenter que parla dels jueus a Barcelona. En tinc una altra que sortirà editada per Edebé, que he escrit directament en castellà, que és una història molt sentimental.\nVostè escriu en català i tradueix al castellà les seves obres. Varien mot les dues versions?\nHi ha construccions de frases que varien una mica o que directament no funcionen, però procuro ser fidel al text original.\nLlegir o escriure?\nLlegir. Escriure m’agrada però sense llegir no podria viure.\nLiteratura catalana amb ulls d’estranger\nImmensament contenta de formar part dels autors catalans traduïts a l’estranger. La lectura d’aquest interessant article signat per Núria Juanico, ens dóna una idea d’aquest fenomen pel que travessa la nostra literatura.\nDiari Al Dia\nNúria Pradas retrata la casa de modes Santa Eulàlia en la novel·la ‘Somnis a mida’\nPublicat 06/04/2016 13:29:51CET\nBARCELONA, 6 Abr. (EUROPA PRESS) –\nL’escriptora i filòloga Núria Pradas ha publicat la novel·la ‘Somnis a mida’ (Penguin Random House/Columna), on retrata la casa de modes Santa Eulàlia, que encara té un taller de sastreria amb 15 treballadors.\n‘Somnis a mida’ és un recorregut per la Barcelona dels anys 20 i 30 a través dels magatzems Santa Eulàlia i el seu paper en la moda més internacional, ha explicat el propietari i membre de la quarta generació del negoci, Luís Sans, aquest dimecres en roda de premsa.\nPradas va arribar a Santa Eulàlia quan ja havia escrit alguns capítols de la seva obra: “Quan Luís em va presentar algunes persones que havien treballat en el negoci, vaig tornar a començar la novel·la de zero”.\nEl llibre no és una “novel·la històrica”, segons la seva autora, però barreja realitat i ficció, ja que Pradas ha partit del testimoni de moltes persones per escriure sobre Santa Eulàlia i sobre Barcelona.\n“Hi ha personatges molt reals com l’avi de Luís, però tots tenen els noms canviats”, ha explicat Pradas, que és autora d’una quarantena de llibres, entre els quals hi ha ‘Un estiu amb Anna’, ‘Posa una tieta Adela a la teva vida’ i ‘La tieta Adela a Nova York’.\n“Només hi ha un element que no m’encaixa i és que el meu avi Luís mai bevia”, ha fet broma Sans sobre el caràcter biogràfic del llibre.\nL’editor de la versió castellana, Pablo Álvarez, ha explicat que ‘Somnis a mida’ forma part de la “Barcelona literària, que és una marca avui dia”.\nMentre que l’edició catalana ha apostat per una portada amb una fotografia en blanc i negre d’una noia de l’època, la castellana ha optat per un pòster de Santa Eulàlia: “Els llibreters estan encantats amb la portada”, ha continuat Álvarez.\nPradas ha reivindicat escriure sobre “aquells que es van quedar durant uns anys difícils com la guerra”, i ho ha comparat amb la magnitud de literatura que hi ha sobre l’exili.\nSanta Eulàlia es troba avui al passeig de Gràcia 93, però els seus inicis se situen a finals del segle XIX al Pla de la Boqueria: “Jo vaig començar en el negoci amb 22 anys, després que el meu pare morís molt jove, i el meu avi em va preguntar si jo volia seguir amb la tradició”, ha anotat Sans.\n“En 1926 vam ser pioners en alta costura a Espanya amb una desfilada que ha estat un èxit, i el llibre reflecteix aquesta passió”, ha continuat Sans, que comparteix el negoci amb la seva dona Sandra Domínguez.\n“El meu pare va començar a deixar de banda l’alta costura, fins que vaig arribar jo i vam començar amb el ‘Prêt-à-porter’ de luxe. Si haguéssim estat romàntics, i haguéssim continuat amb l’alta costura, hauria estat difícil”, ha finalitzat Sans.\nEntrevista a L’Illa dels Llibres\nEl 16 de juny de 2016, va aparèixer a L’Illa de Llibres , bloc de referència de les nostres lletres, l’entrevista que en Jordi Millán em va fer i en la que vam parlar de Somnis a mida.\nCom sempre , va ser tot un plaer parlar amb el Jordi de Literatura, de llibres i… de somnis!!!\nSomnis a mida va visitar la Ràdio gironina el 25 de maig de 2016. Gràcies a Eduard Cid, vaig poder explicar als gironins la història de la novel·la. el que m’ha aportat com a escriptora i, és clar, no vaig perdre l’ocasió de recomanar fervorosament la seva lectura.\n“Somnis a mida”, la darrera novel·la de Núria Pradas\nSomnis a mida visita TV Girona\nSomnis a mida va rebre una bonica acollida a Girona. Hi tornarem!!!\nPodeu veure el reportatge clicant en aquest enllaç:\nPer Sant Jordi, llibres de moda\nPeté Soler va triar A punt d’estrena, de la M. Carme Roca i el meu Somnis a mida, per parlar de llibres de Sant Jordi i de moda a Els Matins de TV3.